## Vestfyns Gymnasium 15. december 2014

**Langbygårdsvej 4  
5620 Glamsbjerg**

**Referat af Bestyrelsesmøde**

**mandag d. 15. december 2014 kl. 16.00 -18.00 på Vestfyns Gymnasium, i mødelokale 20 på 1.sal.**

1. Underskrivelse af referat fra bestyrelsesmødet d. 4.november. Der har været ønske om 2 tilføjelser under visionspunktet (pkt 4). Se det vedhæftede referat.

Referatet blev underskrevet med de 2 tilføjelser

1. **Godkendelse af den udsendte dagsorden**

Dagsordenen blev godkendt.

1. **Orientering:**
   1. Studieretningsvalget i 1. g. Der bliver en klasse med blandet studieretning på 35 elever. Der etableres en 2-lærerordning til 6 fag. (Bilag vedlagt)
   2. Kapaciteten for Vestfyns Gymnasium for 2015-16 er endeligt fastsat til 7 1.g klasser.
   3. Kvalitets-og tilsynsstyrelsen har anmodet om dokumenter i forbindelse med brugen af resultatlønskontrakter. Materialet er indsendt pr 25/11 2014.
   4. Dispositionsbegrænsning for finansåret 2014 er udmeldt pr 20/11-2014. For VG beløber det sig til 9.500 kr. Det indarbejdes i årsregnskabet 2014.
   5. Brev fra Kvalitets -og Tilsynsstyrelsen om regnskabsaflæggelsen for 2013 (d 11/11-2014): Det indskærpes bestyrelsen, at den skal forholde sig til *alle* revisors evt. kritiske bemærkninger og råd.

Orienteringerne blev taget til efterretning

1. **Orientering om Visions-og strategiprocessen. Feed-back fra Visionsdagen d. 4. november 2014.** Opsamling fra visionsdagen med SWOT-analyse og begyndende målformuleringer vedlagt som bilag.

Prioritering af gennemførelse af mål og strategier hører med i visionsprocessen.

Hvad kan vi gøre, som sætter fremtidens udfordringer – herunder de mindre ungdomsårgange - på dagsorden, så VG udtænker noget, som andre ungdomsuddannelses-institutioner ikke gør. Vi skal konkretise innovative tiltag også i relation til Assens kommunes Innovations-og medborgerskabsudvalg og det nye Erhvervsråd. (Vi kan f.eks. invitere os selv til et idemøde med dem)

På et kommende bestyrelsesmøde vil vi vise nogle konkrete eksempler på innovation i VG-undervisningen.

Til det internationale samarbejde: Vi kan bruge Cabinplant som ”løftestang” for virksomhedssamarbejde.

Hvordan skal vi sammenligne udviklingen: Effektmål skal bruges kritisk både kvantitativt og kvalitativt.

Orienteringen blev taget til efterretning samtidig med, at bestyrelsen anerkender den igangværende konstruktive proces og understreger kombinationen af høj elevtrivsel og det høje faglige niveau som en styrke ved VG’s nuværende situation, som skal fastholdes.

1. **Endelig vedtagelse af Budget for 2015.** Det foreslås at forhøje lærerudgiften med 600.000 til supervision og to-lærerordning. Taxameterindtægt er taget ud af budgettet. Budgetteret overskud ender dermed på ca. 2.1 mill

Bilag med kommentarer vedlægges.

Budget 2015 blev vedtaget – herunder at der afsættes ekstra 600.000 kr til strategitiltag for det kommende år.

1. **Behandling og evt. vedtagelse af ligestillingspolitik på ledelsesniveau i ungdomsuddannelserne**. (Bilag fra SU-mødet eftersenedes fredag d .12/12-2014)

Ligestillingspolitikken blev vedtaget

1. **Orientering om årets Elev-trivselsrapport.**

Trivselsrapporten fra elevundersøgelsen 2014 foreligger nu. Svar-% på 87% ligger på samme niveau som sidste år. Vurderingen af ”Skolen som helhed” har den højeste score nogensinde: 8,5 (mod sidste års rekord på 8,3) Der er stigninger på lærernes faglighed, engagement og formidling, på det sociale miljø, kontoret og på både rengøring og skolens indretning (Se oversigten på side 3). Opfølgning sidste år via Elevråd og PR fokuserede på feedback i timerne (s 6) undervisningsevalueringsreglerne på VG (s.7) og konsekvens overfor useriøse elever (s 11)

(Rapport vedlagt som særligt Bilag. Rapporten udleveres i brochureform på mødet)

Orienteringen blev taget til efterretning

1. **Orientering om årets Arbejdspladsvurdering (APV 2014).** Rapporterne er netop kommet. Orientering fra SU-mødet fredag d 12/12-2014.

**Procedure:** Efter den obligatoriske Falckstyrede rapport er analyseret, laves en yderligere fokuseret spørgeskemaundersøgelse på Lectio. Sidste gang i 2011 fokuserede vi på stressfaktorer, diverse fysiske forhold og PR-mødernes struktur. Vi satte kollegialt ansvar og åbenhed overfor stresstemaet på dagsordenen, lavede mindfullness-kursus i 2 omgange, indførte massageordning og lagde ønske om fitnessrum ind i byggeplanerne. Ønsker om det fysiske arbejdsmiljø sendte vi videre til byggeprocessen. PR har præciseret sin dagsordensstruktur og fastholdt op til 8 møder á 1 timer pr år

Bilag med referat fra SU-mødet var blevet eftersendt.

Orienteringen blev taget til efterretning

1. **Evt.** Orientering om regeringens oplæg til gymnasiejustering. (Gymnasier til Fremtiden)

* Ole Toft gennemgik en oversigt med de 7 hovedpunkter i regeringsudspillet.
* Forslag om en evt studietur med bestyrelsen og medarbejderstaben sammen i det kommende kalenderår blev vel modtaget. Tages op på et kommende bestyrelsesmøde

1. **Næste møde:** onsdag d 21. januar 2015

Herefter julefrokost til ca kl 19.00.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ole Nørregaard Jensen (formand) Gitte Mogensen (næstformand)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Tanja Møllegaard Løvgren Henning Qvick*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Jan Helskov Hansen Poul Dalgaard Jensen*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Søren Schandorff Gade-Jørgensen Anne-Sofie Storm Noltensmejer 3b*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Kirstine Boas 2b Ole Toft Hansen (rektor)*